

**РЕПУБЛИКА СРБИЈА**

 **ОПШТИНА ОСЕЧИНА**

 **ОПШТИНСКА УПРАВА ОСЕЧИНА**

 **- Саобраћајна инспекција-**

**ПЛАН ИНСПЕКЦИЈСКОГ НАДЗОРА**

**за 2017. годину**

**Осечина, октобар 2016. године.**

На основу чл. 10 Закона о инспекцијском надзору Сл. гласник РС бр.36/2015, инспекција је дужна да сачини Годишњи план инспекцијског надзора, који се спроводи кроз оперативне (полугодишње, тромесечне и месечне) планове инспекцијског надзора.

Саобраћајна инспекција врши надзор над спровођењем Закона о превозу у друмском саобраћају, Закона о превозу путника у друмском саобраћају и Закона о јавним путевима, и одговарајућих одлука и то Одлуке о јавном превозу путника у друмском саобраћају на територији општине Осечина и Одлуке о општинским и некатегорисаним путевима.

Послове надзора из надлежности саобраћајне инспекције обавља један инспектор.

**КОНТРОЛА ПРЕВОЗА ПУТНИКА И ТЕРЕТА**

Превоз терета се може вршити као обављање јавног превоза терета и превоз терета за сопствене потребе.

На основу праћења и анализе стања у овој области инспекцијског надзора инспекција за путеве и јавни превоз процењује да је ризик низак у области јавног превоза терета и средњи у области превоза терета за сопствене потребе.

Сходно процењеном ризику редовне инспекцијске контроле у овој области ће се вршити једном недељно током целе године, по пријавама и по службеној дужности.

Посебна пажња контроли превоза терета ће се посветити у периоду мај- јун и септембар- октобар када је интензивнији превоз (превоз воћа и огревног дрвета) и када ће се поред редовних контрола вршити и ванредне контроле.

Редовне контроле ће се вршити у радно време током целе године док ће ванредне контроле у назначеним периодима бити вршене ван редовног радног времена у поподневним односно вечерњим часовима и викендом.

Предмет ових контрола ће бити субјекти који су регистровани за обављање јавног превоза ствари који буду затечени у обављању јавног превоза на територији града Ваљева и субјекти који су регистровани за превоз терета за сопствене потребе.

Инспекцијски надзор ће се споводити на свим јавним путевима а у периоду мај-јун на путевима који гравитирају ка локацијама хладњача односно у периоду септембар-октобар на путевима који гравитирају локацијама на којима се налази већа количина огревног дрвета.

У циљу превентивног деловања јавност ће се путем локалних медија обавештавати о плану активности инспекције као и о потребним одобрењима које субјекти морају имати.

Ауто-такси превоз представља посебан вид јавног ванлинијског превоза коме се посвећује посебна пажња.

На основу праћења и анализе стања у овој области инспекцијског надзора инспекција за путеве и јавни превоз процењује да је ризик висок.

Сходно процењеном ризику редовне и ванредне контроле превоза путника на територији општине Осечина ће се обављати континуирано у току целе године.

Редовне контроле ће се обављати у току радног времена док ће се ванредне контроле вршити викендом и ван редовног радног времена.

Контроле ће се вршити на свим путевима и улицама на територији општине Осечина а код привредних субјеката-правних лица и у њиховим пословним просторијама

Контроли ауто-такси превоза се посвећује посебна пажња имајући у виду да је општина донела прописе којим посебно уређује овај вид превоза путника.

Контроле ауто-такси превоза ће се обављати континуирано током целе године у редовним и ванредним контролама у складу са потребама.

Контроле ауто-такси превоза обухватају проверу регистрације такси радње, проверу поседовања решења о одобрењу обављања ауто- такси превоза на територији граопштине Осечина, рока важења годишње потврде о прегледу возила, проверу такси дозвола, начина наплате услуга и укључења таксиметра.

Посебан акценат у контролама, у циљу сузбијања сиве економије, ће се ставити на поседовање важећих решења о регистрацији предузећа и радњи.

Такође у контролама вршиће се провера обављања такси превоза на територији општине Осечина ауто-такси превозника који имају регистровану радњу на територији других општина.

Приликом контрола ауто-такси превоза посебан акценат ће се ставити на пословање предузећа која обављају превоз путника.

У циљу превентивног деловања јавност ће се путем локалних медија обавештавати о плану активности инспекције као и о потребним одобрењима које субјекти морају имати.

**КОНТРОЛА ПУТЕВА, ПУТНЕ ОПРЕМЕ И ПУТНИХ ОБЈЕКАТА**

* надлежности саобраћајне инспекције је и надзор над спровођењем Одлуке о општинским и некатегорисаним путевима.

У пословима контроле инспектори ће предузимати следеће мере :

* + забрањивати или обустављати извршење радова на путевима који се изводе противно прописима,
	+ наређивати отклањање недостатака на путевима који угрожавају безбедност саобраћаја,
	+ наређивати обустављање радова који се изводе у непосредној близини путева а који могу довести у питање сигурност пута и безбедност саобраћаја,
	+ наређивати рушење објеката, односно уклањање инсталација изграђених, односно постављених у заштитном појасу пута,
	+ наређивати рушење или уклањање објеката, материјала, ограда, дрвећа и растиња изграђених, остављених или подигнутих противно Одлуци о општинским и некатегорисаним путевима и улицама,
	+ наређивати предузимање мера за обезбеђење пута и по потреби забрањивати привремено саобраћај возила која због своје укупне тежине могу да нанесу штету путу,
	+ предузимати и друге мере и радње за које су овлашћени прописима.

Контроле ће се вршити по службеној дужности и по пријавама странака. Посебна пажња у раду

се посвећује пријавама месних заједница и грађана који као странке учествују у поступку и пружају потребну подршку.

Посматрајући контроле са временског аспекта инспектори ће у појединим временским периодима посебну пажњу посветити појединим врстама контроле и то:

* Контрола стања дрвећа, обала, живица и других засада поред путева ће се вршити у периоду март-април-мај и август-септембар-октобар-невембар, а по истеку законских рокова за њихово одржавање подношење прекршајних пријава;
* Контрола зимског одржавања путева и улица ће се вршити у периоду децембар-јануар-фебруар.
* Контрола стања коловоза пута (оштећења коловоза) ће се вршити континуирано у току целе године а посебна пажња ће се посветити у периоду мај-јун-јул-август-септембар због извођења радова на санацији оштећења асфалтних коловоза.

Све остале врсте контрола из области заштите путева ће се вршити континуирано у складу са потребама посла.

На основу праћења и анализе стања у овој области инспекцијског надзора инспекција за путеве и јавни превоз процењује да је ризиквисок. Ово се пре свега односи на сегмент одржавања путева (уређење обала и живица), док се за друге сегменте може рећи да је процењени ризик средњи.

У циљу превентивног деловања инспекција ће сарађивати са председницима месних заједница како би месне заједнице у пролеће и јесен спровеле акције уређења обала и живица, и на време обавестиле своје суграђане о потреби сечења растиња како би се избегле казнене одредбе.

Такође у циљу превентивног деловања путем локалних медија грађани ће бити обавештавани о активностима инспекције везаним за уређење обала и живица.

У току 2017. године очекује се око 40 ванредних инспекцијских прегледа како по Плану тако и по представкама странки.

Табеларни приказ активности саобраћајне инспекције по месецима:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **АКТИВНОСТИ** | **МЕСЕЦ** |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
|  |  |  |  |  |  |  |  |  |  |  |  |  |
| Редовне конроле јавног превоза и робе | Х | Х | Х | Х | Х | Х | Х | Х | Х | Х | Х | Х |
|  |  |  |  |  |  |  |  |  |  |  |  |  |
| Ванредне контроле јавног превоза |  |  |  |  | Х | Х |  |  | Х | Х |  |  |
| терета |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Редовне конроле јавног превоза путника | Х | Х | Х | Х | Х | Х | Х | Х | Х | Х | Х | Х |
|  |  |  |  |  |  |  |  |  |  |  |  |  |
| Ванредне контроле јавног превоза |  |  |  |  | Х | Х |  |  | Х | Х |  |  |
| путника |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Редовне контроле ауто-такси превоза | Х | Х | Х | Х | Х | Х | Х | Х | Х | Х | Х | Х |
|  |  |  |  |  |  |  |  |  |  |  |  |  |
| Ванредне контроле ауто-такси превоза | Х | Х | Х | Х | Х | Х | Х | Х | Х | Х | Х | Х |
|  |  |  |  |  |  |  |  |  |  |  |  |  |
| Контроле јавног превоза путника и робе | Х | Х | Х | Х | Х | Х | Х | Х | Х | Х | Х | Х |
| по пријавама странака |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Редовне контроле путева, путне опреме | Х | Х | Х | Х | Х | Х | Х | Х | Х | Х | Х | Х |
| и путних објеката |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Контроле путева, путне опреме и путних | Х | Х | Х | Х | Х | Х | Х | Х | Х | Х | Х | Х |
| објеката по пријавама странака |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Контрола стања дрвећа, обала, живица и |  |  | Х | Х | Х |  |  | X | Х | Х | Х |  |
| других засада поред путева |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Контрола зимског одржавања путева и | Х | Х |  |  |  |  |  |  |  |  |  | Х |
| улица |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Контрола стања коловоза пута |  |  |  |  | Х | Х | Х | Х | Х |  |  |  |
| (оштећења коловоза) |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Израда месечних извештаја о раду | Х | Х | Х | Х | Х | Х | Х | Х | Х | Х | Х | Х |
|  |  |  |  |  |  |  |  |  |  |  |  |  |